55. ΑΠΟΦΑΣΗ ΠΡΩΘΥΠΟΥΡΓΟΥ Αριθ. 300 της 24/29 Ιαν. 1979 (ΦΕΚ Β΄  78) Περί συστάσεως και λειτουργίας Συμβουλίου Αξιολογήσεως Προϋπολογισμών Δημοσίου Τομέως. Έχοντας υπόψη: α)Τις διατάξεις του άρθρ. 7 του Νόμ. 400/76 «περί Υπουργικού Συμβουλίου και Υπουργείων». β)Την ανάγκη εφαρμογής εκσυγχρονισμένων μεθόδων για την κατάρτιση και αξιολόγηση των προϋπολογισμών του δημοσίου τομέως με την χρησιμοποίηση τεχνικών ή συστημάτων κόστους – οφέλους, όπως το σύστημα προϋπολογισμού μηδενικής βάσεως κλπ., αποφασίζουμε: 1.Συνιστούμε παρ’ ημίν ειδική επιτροπή με τον τίτλον «Συμβούλιο Αξιολογήσεως Προυπολογισμών Δημοσίου Τομέως» αποτελούμενη από τους: α)καθηγητή Αθανάσιο Κανελλόπουλο, Υπουργό Οικονομικών, ως Πρόεδρο. β)Καθηγητή Γεώργιο Δράκο, Υποδιοικητή Τραπέζης Ελλάδος. (Αντί για τη σελ.84,309) Σελ. 84,309(α) Τεύχος 115- Σελ. 25 Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.53-55 γ)Νικόλαο Αθανασάκο, Αναπληρωτή Γενικό Διευθυντή Γενικού Λογιστηρίου του Κράτους. δ)Χρήστο Τομασίδη, Διευθυντή Οργανώσεως και Διοικήσεως του Δήμου Ντένβερ, Κολοράντο, ΗΠΑ. ε)Εμμανουήλ Κονδύλη, Εντεταλμένο Καθηγητή Οργανώσεως και Διοικήσεως, Πανεπιστημίου NORTHEΑSTERN, Βοστώνης, ΗΠΑ. ς)Νικόλαο Τσουτσοπλίδη, Γενικό Διευθυντή Υπουργείου Συντονισμού. ζ)Παναγιώτη Περίνη, Αναπληρωτή Γενικό Διευθυντή Υουργείου Προεδρίας Κυβερνήσεως. η)Μιχαήλ Νικολαράκο, Γενικό Διευθυντή Υπουργείου Εσωτερικών. Τον Πρόεδρο απόντα ή κωλυόμενο αναπληροί ο εκ των μελών του Συμβουλίου Νικόλαος Αθανασάκος, Αναπληρωτής Γενικός Διευθυντής του Γενικού Λογιστηρίου του Κράτους. Σκοπός του Συμβουλίου. Το Συμβούλιο εισηγείται τα αναγκαία μέτρα και τις πρόσφορες διαδικασίες για την αξιολόγηση των δαπανών του δημοσίου τομέα, είτε κατά φορέα, είτε κατά αντικείμενο, προς το σκοπό του ελέγχου της σκοπιμότητας, αναγκαιότητας και παραγωγικότητας των δαπανών αυτών στα πλαίσια της εφαρμοζομένης οικονομικής και δημοσιονομικής πολιτικής και της καταρτίσεως προσηρμοσμένων προς αυτήν των προϋπολογισμών των Υπουργείων και των δημοσίων φορέων. 2.Συντονιστική Επιτροπή. Για την εφαρμογή των λαμβανομένων αποφάσεων για τη συνεργασία με τα αρμόδια Υπουργεία και τους φορείς καθώς και για τον συντονισμό του έργου και την εκπαίδευση στον Προϋπολογισμό Μηδενικής Βάσεως του προσωπικού, συγκροτείται Συντονιστική Επιτροπή Αξιολογήσεως Προϋπολογισμών, απαρτιζόμενη από τους εκάστοτε υπεύθυνους για τον προϋπολογισμό σε κάθε Υπουργείο ή Δημόσιο φορέα, αναπληρούμενοι από τους νόμιμους αναπληρωτάς των. Η συντονιστική αυτή επιτροπή συγκαλείται από το Συμβούλιο Αξιολογήσεως Προϋπολογισμών, είτε συνολικά, είτε κατά μέρος για ενημέρωση, και εφαρμογή των διαδικασιών ή μέτρων. 3.Εκτελεστική Επιτροπή. Προς υποβοήθηση του έργου του Συμβουλίου, συγκροτείται εκτελεστική επιτροπή εκ των μελών του, η οποία αποτελείται από τους: Γ. Δράκο Ν.Αθανασάκο Χ. Τομασίδη  Η εκτελεστική επιτροπή, ως κύριο έργο έχει: α)Την επίβλεψη των εργασιών σε εκτέλεση των αποφάσεων του Συμβουλίου. β)Την προπαρασκευή των προς εισαγωγή στο Συμβούλιο προοριζομένων θεμάτων. Σελ. 84,310(α) Τεύχος 1115- Σελ.26 γ)Την διευκόλυνση του έργου του Συμβουλίου με την συλλογή στοιχείων και πληροφοριών, σχετικών με τα απασχολούντα το Συμβούλιο θέματα. δ)Την προπαρασκευή ή εκπόνηση μελετών επί συγκεκριμένων θεμάτων τα οποία παραπέμπονται σ’ αυτήν από το Συμβούλιο. 4.Μετάκληση ξένων ομίλων. Το Συμβούλιο Αξιολογήσεως Προϋπολογισμών, επικουρείται στο έργο του από μετακαλουμένους προς τούτο ομίλους, ειδικούς στην κατάρτιση προϋπολογισμών με την τεχνική της μηδενικής βάσεως. Οι όμιλοι αυτοί, επιλεγόμενοι με εισήγηση του ΣΑΠ και απόφαση του Υπουργού Οικονομικών, αναλαμβάνουν επί πλέον την εκπαίδευση του προσωπικού στην τεχνική αυτή, την υποβολή συγκεκριμένων προτάσεων για την εφαρμογή της τεχνικής αυτής καθώς και την εφαρμογή σε συνεργασία με τους αρμοδίους φορείς των αποφασιζομένων μέτρων, έτσι ώστε μέχρι του Οκτ. 1979 να έχει ολοκληρωθεί ή πρώτη μορφή εφαρμογής της τεχνικής αυτής. 5.Δαπάνες Λειτουργίας. Οι δαπάνες λειτουργίας και οι πάσης φύσεως αμοιβές του Συμβουλίου της Συντονιστικής και της Εκτελεστικής Επιτροπής, της γραμματείας και των ξένων ομίλων βαρύνουν τον Προϋπολογισμό του Υπουργείου Οικονομικών. 6.Γραμματεία. Τα της γραμματείας του Συμβουλίου και της Εκτελεστικής Επιτροπής θέλουν ορισθή δι’ αποφάσεως του Υπουργού Οικονομικών. 7.Η ισχύς της παρούσης άρχεται από της δημοσιεύσεώς της στην Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 1.Ε.α.55 Υπουργικό Συμβούλιο - Οργάνωση Υπουργείων - Κυβερνητικές Επιτροπές 